Source: http://www.bihon.ro/csm-digi-oradea-tinteste-cupa-romaniei-dorim-sa-disputam-finala/1970258
Timestamp: 2019-01-17 21:25:53+00:00

Document:
CSM Digi Oradea țintește Cupa României: „Dorim să disputăm finala” - BIHON
la	18. ianuarie 2018 23:21
Bazinul Steaua din Capitală găzduieşte turneul ediţiei 2017/2018 a Cupei României la polo.
2016 a fost ultimul an în care CSM Digi a cucerit Cupa României la polo, după o finală câştigată cu scorul de 5-3 în faţa celor de la CSA Steaua. În ediţia trecută, cele două formaţii s-au întâlnit din nou în ultimul act al competiţiei, iar bucureştenii au cucerit trofeul, după o victorie cu scorul de 10-5.
În acest sezon, CSA Steaua porneşte tot din postura de mare favorită, mai ales că turneul Cupei României se va desfăşura chiar în bazinul său propriu. CSM Digi îşi doreşte la rândul său să ajungă iarăşi în finală, chiar dacă echipa şi-a restructurat masiv lotul. „Noi nu avem un obiectiv în actualul sezon, dar ne dorim să disputăm finala, atât în Superligă, cât şi în Cupa României. Echipa noastră se aflăm încă la început de drum, ne antrenăm împreună doar de patru luni, iar lipsa de experienţă contează foarte mult. Ne va fi greu să terminăm pe locul secund, mai ales în Cupa României, care are loc în această săptămână. În campionat, mai avem ceva timp până la play-off, echipa mai poate creşte în valoare până atunci”, ne-a declarat antrenorul Dorin Costrăş.
Fără Marc Rocca
Tehnicianul orădean afirmă că şi absenţa jucătorului spaniol Marc Rocca, accidentat, va dezavantaja echipa noastră. În locul său, Costrăş îl va folosi, ca al treilea jucător străin, pe Maximilian Costa. În sferturile de finală ale cupei, cu CSU Poli Cluj-Napoca, CSM Digi nu va putea conta nici pe aportul olandezului Jesse Koopman, care a fost sancţionat cu o etapă de suspendare, după cartonaşul roşu primit în meciul doi al „dublei” cu Corona Sportul Studenţesc. „Sigur că în primul meci, cu Clujul, nu vom avea probleme, dar partida din semifinale, cu Dinamo, va fi foarte dificilă, mai ales că nu îl vom avea pe Marc Rocca. Dacă vom face un meci bun, dacă Gojko va apăra aşa cum ştie el să o facă, sperăm să ajungem în finală”, a afirmat Costrăş.
CSM Digi debutează vineri în competiţie, la ora 17:00, în compania echipei CSU Politehnica Cluj-Napoca, urmând să joace apoi sâmbătă, de la ora 20:00, în semifinale, cu Dinamo. Finala Cupei României este programată duminică, de la ora 12:30. Meciurile nu sunt televizate.
Competiţia se va desfăşura la Bazinul Steaua din Bucureşti, după următorul program:
Vineri, 19 ianuarie, sferturi de finală:
Ora 15:30, Corona Sportul Studenţesc – Amefa Arad (4)
Ora 17:00, CSM Digi Oradea – CSU Politehnica Cluj-Napoca (2)
Ora 18:30, CSA Steaua – Crişul Oradea (1)
Ora 20:00, Dinamo Bucureşti – Rapid Bucureşti (3)
Sâmbătă, 20 ianuarie, semifinale:
Ora 15:30, Învinsa meci 1 – Învinsa meci 4
Ora 17:00, Învinsa meci 2 – Învinsa meci 3
Ora 18:30, Învingătoarea meci 1 – Învingătoarea meci 4
Ora 20:00, Învingătoarea meci 2 – Învingătoarea meci 3
Duminică, 21 ianuarie, finale şi meciuri de clasament:
Ora 08:00, meciul pentru locurile 7-8
Ora 09:30, meciul pentru locurile 5-6
Ora 11:00, finala mică
Ora 12:30, finala mare
Taguri: csm digi oradea, cupa romaniei

References: CSM 
 CSM 
 CSM 

CSM 
 CSM 
 csm